హీరోగా తన పనేదో తాను చేసుకుపోయేట్టు ఉండే మహేశ్ బాబు తన పంథా మార్చుకున్నాడు. సమకాలీన హీరోలతో పోల్చుకుంటే.. నేషనల్ వైడ్గా గుర్తింపు ఉన్న ప్రిన్స్ ఇప్పుడు బాలీవుడ్ బాక్సాఫీస్కూ గురిపెట్టాడు. మురుగదాస్ దర్శకత్వంలో ద్విభాషా చిత్రంలో నటిస్తున్న మహేశ్.. ఇదే చిత్రంతో హిందీ, మలయాళీ భాషల్లోనూ అలరించాలని ఫిక్స్ అయ్యాడు. ప్రస్తుతం ఆ దిశగా పెద్ద స్కెచ్చే వేస్తున్నాడట. సొంత చిత్రసీమతో పాటూ ఇతర భాషా చిత్రసీమల్లోనూ మార్కెట్ సంపాదించుకునే దిశగా.. కోలీవుడ్ హీరోలు చేస్తున్న ప్రయోగాలతో పోల్చుకుంటే మనోళ్లు కాస్త వెనుకబడి ఉన్నారనే చెప్పాలి. ఇటీవలి కాలంలో స్టైలిష్ స్టార్ అల్లు అర్జున్.. మల్లూవుడ్లోనూ ఫాలోయింగ్ సంపాదించుకున్నాడు. జక్కన్న చెక్కిన 'బాహుబలి'తో  ప్రభాస్ వరల్డ్ వైడ్గా గుర్తింపు సంపాదించుకున్నాడు. ఇప్పుడు మహేశ్ బాబు సైతం అదే లక్ష్యంతో బరిలోకి దిగుతున్నాడు. మురుగదాస్ దర్శకత్వంలో తెరకెక్కుతున్న 'సంభవామి' సినిమాను హిందీ, మలయాళీ భాషల్లోనూ డబ్బింగ్ రూపేణా విడుదల చేసేందుకు సన్నాహాలు చేస్తున్నాడు. మరి, ప్రిన్స్ నయా స్ట్రాటజీ ఎంతవరకు వర్కౌట్ అవుతుందో చూడాలి.
heeroga tana panedo taanu chesukupoyettu unde mahesh baabu tana panthaa maarchukunnaadu. samakaaleena heerolatho polchukunte.. neshanal waidga gurtimpu unna prins ippudu balivud baxafisku guripettadu. murugadas darsakatvamlo dwibhasha chitramlo natistunna mahesh.. ide chitramtho hindi, malayali bhaashalloonuu alarinchaalani ficks ayyadu. prastutam aa disagaa pedda skechhe vestunnadata. sonta chitraseematho paatuu itara bhasha chitraseemalloonuu market sampaadinchukune disagaa.. kolivud heerolu chestunna prayogaalato polchukunte manollu kaasta venukabadi unnarane cheppali. iteevali kaalamlo stylish star allu arjun.. malluuvudloonuu phaloing sampaadinchukunnaadu. jakkanna chekkina 'bahubali'thoo  prabhas werald waidga gurtimpu sampaadinchukunnaadu. ippudu mahesh baabu saitam adhe lakshyamto bariloki digutunnadu. murugadas darsakatvamlo terakekkutunna 'sambhavami' sinimaanu hindi, malayali bhaashalloonuu dabbing roopena vidudala chesenduku sannaahaalu chestunnadu. mari, prins nayaa stratazi entavaraku varkout avutundo chudali.